ഇർമ ഗിഗ്‌ളി

ഇർമ ഗിഗ്ലി (ജനനം: 1931) ഹ്യൂസ്റ്റണിലെ ടെക്‌സസ് യൂണിവേഴ്സിറ്റി ഹെൽത്ത് സയൻസ് സെന്ററിലെ എമറിറ്റസ് പ്രൊഫസറും വാൾട്ടർ & മേരി മിഷർ മോളിക്യുലർ മെഡിസിനിൽ വിശിഷ്ട പ്രൊഫസറും, ഹാൻസ് ജെ. മുള്ളർ-എബർഹാർഡ് ചെയർ ഇൻ ഇമ്മ്യൂണോളജിയും  സെന്റർ ഫൊർ ഇമ്മുനോളജി ആൻഡ് ആട്ടൊ ഉമ്മൂണ്ട് ഡിസിസസിന്റെ ഡയറക്റ്റർ എമെറിറ്റസുമാണ്. ഇംഗ്ലീഷ്:Irma Gigli. 

 ജീവിതരേഖ 
1931 ഡിസംബർ 22 ന് അർജന്റീനയിലെ കോർഡോബയിലാണ് ഗിഗ്ലി ജനിച്ചത്. 1948-ൽ ടീച്ചിംഗ് സർട്ടിഫിക്കേഷനും 1950-ൽ ബ്യൂണസ് ഐറിസിലെ കൊളീജിയോ നാഷനൽ മാനുവൽ ബാൽഗ്രാനോയിൽ നിന്ന് ബിരുദവും നേടി. അവൾ കൊർഡോബ നാഷണൽ യൂണിവേഴ്സിറ്റിയിൽ മെഡിസിൻ പഠിക്കുകയും 1957  ൽ MD ബിരുദം നടുകയും അവിടെ ബയോകെമിസ്ട്രി പഠിപ്പിക്കുകയും ചെയ്തു.

1957-ൽ, ഇർമ യുണൈറ്റഡ് സ്റ്റേറ്റ്സിലേക്ക് പോവുകയും  1957 മുതൽ 1960 വരെ ഇല്ലിനോയിയിലെ ചിക്കാഗോയിലെ കുക്ക് കൗണ്ടി ഹോസ്പിറ്റലിൽ ഇന്റേണൽ മെഡിസിൻ, ഡെർമറ്റോളജിയിൽ റെസിഡൻസി എന്നിവയിൽ ഇന്റേൺഷിപ്പ് ചെയ്യുകയും ചെയ്തു. 

ജർമ്മൻ ഫിസിഷ്യനും ഇമ്മ്യൂണോളജിസ്റ്റുമായ ഹാൻസ് ജെ. മുള്ളർ-എബർഹാർഡിനെ ഗിഗ്ലി വിവാഹം കഴിച്ചു, അവർക്ക് രണ്ട് പെൺമക്കളുണ്ട്.   1998-ൽ ക്യാൻസർ ബാധിച്ച് ഹാൻസ് മരിച്ചു.

 ഔദ്യോഗിക ജീവിതം 
അവൾ ന്യൂയോർക്ക് യൂണിവേഴ്സിറ്റിയിൽ ഗവേഷണം നടത്തി ഒരു വർഷം ചെലവഴിച്ചു, തുടർന്ന് ഫ്ലോറിഡയിലെ മിയാമിയിലുള്ള ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ടിലേക്ക് മാറി. അവിടെ അവൾ മൂന്നു വർഷം ഇമ്മ്യൂണോളജിയിൽ ഗവേഷണം നടത്തി. ഫ്രാങ്ക്ഫർട്ട് സർവ്വകലാശാലയിൽ രണ്ട് വർഷം ഗവേഷണം നടത്താൻ ജർമ്മനിയിലേക്ക് താമസം മാറ്റി, പിന്നീട് അമേരിക്കയിലേക്ക് മടങ്ങുകയായിരുന്നു. തുടർന്ന് അവർ ഹാർവാർഡ് മെഡിക്കൽ സ്കൂളിൽ ഫാക്കൽറ്റിയിൽ ചേർന്നു  അവിടെ 1976 വരെ ജോലി ചെയ്തു.

1976-ൽ ഓക്‌സ്‌ഫോർഡ് യൂണിവേഴ്‌സിറ്റിയിൽ ബയോകെമിസ്ട്രിയിൽ വിസിറ്റിംഗ് സയന്റിസ്റ്റായി ഒരു വർഷം ചെലവഴിച്ചു. അമേരിക്കയിൽ തിരിച്ചെത്തിയ അവർ ന്യൂയോർക്ക് യൂണിവേഴ്സിറ്റിയിൽ ഡെർമറ്റോളജിയുടെയും പരീക്ഷണ വൈദ്യശാസ്ത്രത്തിന്റെയും പ്രൊഫസറായി. 

1983 മുതൽ 1995 വരെ യുസി സാൻ ഡീഗോയിലെ ഡെർമറ്റോളജി വിഭാഗത്തിന്റെ മേധാവിയായിരുന്നു ഇർമ.   തുടർന്ന് അവർ ഹൂസ്റ്റണിലെ ടെക്സസ് യൂണിവേഴ്സിറ്റി ഹെൽത്ത് സയൻസ് സെന്ററിലേക്ക് മാറി, അവിടെ മെഡിസിൻ ആൻഡ് ഡെർമറ്റോളജി പ്രൊഫസറും മെഡിക്കൽ സയൻസസിന്റെ വൈസ് ചെയർമാനുമായിരുന്നു.  1995-ൽ അവരും ഭർത്താവും യുടി ഹ്യൂസ്റ്റണിൽ ബ്രൗൺ ഫൗണ്ടേഷൻ ഇൻസ്റ്റിറ്റ്യൂട്ട് ഓഫ് മോളിക്യുലാർ മെഡിസിൻ സെന്റർ ഫോർ പ്രിവൻഷൻ ഓഫ് ഹ്യൂമൻ ഡിസീസസ് സ്ഥാപിച്ചു,  അവർ ഡെപ്യൂട്ടി ഡയറക്ടറായി സേവനമനുഷ്ഠിച്ചു. യുടി ഹൂസ്റ്റണിൽ ആയിരിക്കുമ്പോൾ, മോളിക്യുലർ മെഡിസിനിൽ വാൾട്ടർ & മേരി മിഷർ വിശിഷ്ട പ്രൊഫസർ, സെന്റർ ഫോർ ഇമ്മ്യൂണോളജി ആൻഡ് ഓട്ടോ ഇമ്മ്യൂൺ ഡിസീസസ് ഡയറക്ടർ,  ഇമ്മ്യൂണോളജിയിൽ ഹാൻസ് ജെ. മുള്ളർ-എബർഹാർഡ് ചെയർ എന്നീ സ്ഥാനങ്ങളും വഹിച്ചിട്ടുണ്ട്. 

നാഷണൽ ഇൻസ്റ്റിറ്റ്യൂട്ട് ഓഫ് അലർജി ആൻഡ് ഇൻഫെക്ഷ്യസ് ഡിസീസസിന്റെ ബോർഡ് ഓഫ് സയന്റിഫിക് കൗൺസിലറിലും യുഎസ് സിവിലിയൻ റിസർച്ച് ആൻഡ് ഡെവലപ്‌മെന്റ് ഫൗണ്ടേഷന്റെ ഡയറക്ടർ ബോർഡിലും അവർ സേവനമനുഷ്ഠിച്ചു. 

 റഫറൻസുകൾ